Kremönki

Kremönki () om Venäman lidn da lidnankund Kalugan agjan pohjoižpäivnouzmas. Mülüb Žukovan rajonha, sen kahtenz' lidn eläjiden lugun mödhe koumen kesken.

 Istorii 
Eländpunkt mainitase ezmäižen kerdan voziden 1721−1722 revizijas kuti Kremönki-külä. Kätihe žilod lidnanvuiččeks vl 1989. Vn 2004 tal'vkun 28. päiväspäi om lidnan statusanke.

Kremönki šingotase lämuzizoläcijan krepindoiden tegimel, kalan da meren produktoiden ümbriradmižen fabrikal, lebuturizmal, mugažo Serpuhovan i Protvinon «lidnaks-magaduzsijaks».

 Geografijan andmused 
Lidn sijadase rajonan suvipäivnouzmaižes čogas, Protv-jogen hural randal ( 282 km pitte, Okan hurapol'ne bassein), 130 m ü.m.t. keskmäižel korktusel. Borovn-jogi ( 15 km pitte) lankteb Protvha lidnan päivnouzmaižen röunan taga.

Matkad Moskvan agjhasai om koume kilometrad päivnouzmha, Žukov-rajonkeskushesai om 29 km lodeheze orhal vai 34 km avtotedme. Matkad Kalughasai om 65 km suvipäivlaskmha orhal vai 105 km avtotel. Lähembaižed lidnad oma Protvino (Moskvan agj) kudes kilometras päivnouzmha orhal vai avtotedme, Serpuhov (raudtestancii, Moskvan agj) kaks'kümnes kilometras päivnouzmha orhal vai 22 km avtotedme, i Tarus 18 km suvhe orhal vai 26 km avtotedme.

 Tobmuz 
Kremönki om lidnankundan üks'jäižeks eländpunktaks. Lidnankundan pind — 1,48 nellikkilometrad.

Lidnankundan tobmuden pämez' om sen Duman ezimez'. Edeližed Duman ezimehed oma Kristina Karpenko (reduku 2015 — reduku 2020), Oksana Prokazova (radoi edel vn 2015 redukud). Lev Ščukin tegeb lidnan Administracijan pämehen velgusidme vn 2023 semendkuspäi. Edeližed lidnan Administracijan pämehed oma Sergei Gusev (kül'mku 2020 — semendku 2023), Tat'jana Kalinkina (kül'mku 2015 — reduku 2020).

 Eläjad 
Vl 1993 lidnanvuiččen žilon ristitišt oli 11 400 eläjad. Vn 2010 Venäman rahvahanlugemižen mödhe lidnan eläjiden lugu oli 11 582 ristitud, rajonan videndez, vn 2021 — 11 745 ristitud. Kaik 10 692 eläjad oli lidnas vl 2017. Kaikiš suremb eländpunktan ristitišt oli 12..12,2 tuhad eläjid vll 2000−2008.

Rahvahad (2010): venälaižed — 90,2 %, ukrainalaižed — 3,3 %, totarlaižed — 1,7 %, mordvinalaižed — 1,0 %, toižed rahvahad — 3,8 %.

Ortodoksižen hristanuskondan üks'jäine pühäpert'Kremönkin pühäpertid sobory.ru-saital.  om saudud i avaitud lidnas, se om kivine Carin rodun moknikoiden jumalanpert' kellčuhundusenkeKremönkin pühäpertin sait (hram-kremenki.ru). , letihe vll 2013−2017.

 Openduz 
Lapsiden opendusen aluzkundad oma kaks' nimitadud päivkodid (Teremok «pert'kuluine» i Rodničok «ojaine»), kaks' keskškolad (E.R. Daškovan i I.G. Zaharkin-jenaralan nimed, ende nomer 1 i nomer 2), privatine Vätiči-škol, čomamahtoiden škol.

Lähembaižed professionaližen opendusen aluzkundad sijadasoiš lähižiš lidnoiš.

 Galerei 

 Homaičendad 

 Irdkosketused 
 Lidnankundan tobmuden aluzkundoiden sait (mo-kremenki.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Kalugan agjan lidnad
Kategorii:Žukovan rajon